Τόμας Μπέρμπερι

Ο Τόμας Μπέρμπερι () (27 Αυγούστου 1835 - 4 Απριλίου 1926) ήταν ένας Άγγλος μόδιστρος, επιχειρηματίας και ιδρυτής του πασίγνωστου οίκου μόδας Burberry, που αποτελεί μια από τις μεγαλύτερες επιχειρήσεις ένδυσης της Βρετανίας. Είναι ευρέως γνωστός για την εφεύρεση της καμπαρντίνας.

 Τα πρώτα χρόνια και το ξεκίνημα της καριέρας του 
Γεννημένος στο Brockham Green κοντά στο Dorking στο Surrey, φοίτησε στο Brockham Green Village School. Ο Τόμας Μπέρμπερι ήταν μαθητευόμενος σε ένα τοπικό κατάστημα ένδυσης πριν ανοίξει ένα δικό του κατάστημα ένδυσης στο Μπεϊσινγκστόουκ (Basingstoke) το 1856. Κατά τη διάρκεια αυτής της περιόδου, το Basingstoke ήταν μια μικρή πόλη με πληθυσμό μόνο 4.500 κατοίκων. Αρχικά, τα σχέδιά του ήταν εμπνευσμένα από καθημερινά ρούχα που φορούσαν απλοί πολίτες. Ωστόσο, αργότερα, η Burberry άρχισε να πειραματίζεται με την ανάπτυξη υλικών και ρούχων που θα μπορούσαν να χρησιμοποιηθούν για υπαίθριες δραστηριότητες, όπως ψάρεμα και κυνήγι. 

Αρχικά το ενδιαφέρον του επικεντρώνονταν τόσο στην κατασκευή αδιάβροχων ρούχων όσο και σε μια ευρύτερη ποικιλία προϊόντων. Για να τα καταφέρει, συνεργάστηκε με άλλους Βρετανούς σχεδιαστές ενδυμάτων. Στόχος του ήταν να αποδείξει ότι τα αδιάβροχα κλωστοϋφαντουργικά προϊόντα θα προσελκύσουν την αναπτυσσόμενη μεσαία τάξη καθώς και τους ανθρώπους της υπαίθρου.

 Καριέρα 
Η ενασχόληση του Τόμας Μπέρμπερι με την ανάπτυξη αδιάβροχων αθλητικών ενδυμάτων γνώρισε μεγάλη επιτυχία και η επιχείρησή του επεκτάθηκε γρήγορα. Σύμφωνα με μια απογραφή του 1871, η Burberry απασχολούσε πάνω από 70 άτομα (αριθμός πολύ μεγάλος για την εποχή εκείνη). Το 1878, εγκαινίασε ένα μεγαλύτερο εργοστάσιο, το οποίο επικεντρώθηκε στη μαζική κατασκευή ενδυμάτων, κυρίως στα λεγόμενα «ready to wear clothes» δηλαδή μπλούζες παντελόνια κτλ, το οποίο εργοστάσιο απασχολούσε πάνω από 200 εργαζόμενους έως το 1881. 

Ο Μπέρμπερι αναγνώρισε την ανάγκη να προωθήσει και να κάνει γνωστά τα δημιουργήματά του. Έτσι εξασφάλισε ότι γνωστά πρόσωπα της εποχής όπως ο Λόρδος Κίτσενερ και ο Λόρδος Μπάντεν-Πάουελ φορούσαν αμφότεροι τα κλωστοϋφαντουργικά προϊόντα του.  Με αυτά τα μέσα επέκτεινε την επιχείρησή του σε μια από τις μεγαλύτερες επιχειρήσεις ένδυσης στο Ηνωμένο Βασίλειο.

Το 1879, η Burberry έφερε την επανάσταση στον χώρο της μόδας με την ανακάλυψη της καμπαρντίνας. Ένα σκληρό, σφιχτά δεμένο και ανθεκτικό στο νερό ύφασμα από αιγυπτιακό βαμβάκι μέσω μιας καινοτόμου διαδικασίας, η οποία προσέλκυσε θετικά σχόλια στη Διεθνή Έκθεση Υγείας στο Νότιο Κένσινγκτον κερδίζοντας τελικά το δίπλωμα ευρεσιτεχνίας 1888. Αυτή η ανακάλυψη οδήγησε τον Burberry να γίνει ένα παγκοσμίως γνωστό όνομα. Εμφανίστηκε στο εμπορικό περιοδικό Men's Wear τον Ιούνιο του 1904, όπου το νέο ύφασμα χαρακτηρίστηκε ανθεκτικό στον κρύο και τον ζεστό άνεμο, τις βροχές και τα αγκάθια, χαρακτηριστικά που το καθιστούσαν ένα ιδανικό αδιάβροχο παλτό. 

Μετά την επιτυχία της καμπαρντίνας, ο Μπέρμπερι διέταξε τον γιο του, τον Άρθουρ, να αρχίσει να παίρνει παραγγελίες από την ελίτ της Αγγλίας στο Jermyn Street Hotel, το οποίο τελικά οδήγησε στο άνοιγμα της ναυαρχίδας Burberry στο 30 Haymarket.   Μέχρι το 1891, αποτελούσε κατάστημα χονδρικής, με δημοφιλή κομμάτια όπως το "Walking Burberry".

Το ύφασμα της καμπαρντίνας Burberry δεν χρησιμοποιήθηκε μόνο από διάσημα πρόσωπα, αλλά και από εξερευνητές. Το 1893, ο Νορβηγός πολικός εξερευνητής και ο βραβευμένος με το βραβείο Noble Peace, ο Φρίντγιοφ Νάνσεν, έγινε ο πρώτος εξερευνητής που χρησιμοποίησε την περίφημη καμπαρντίνα στο ταξίδι του στον Αρκτικό Κύκλο.  Ο Βρετανός εξερευνητής Έρνεστ Σάκλετον φόρεσε την Burberry καμπαρντίνα για συνολικά τρεις αποστολές στις αρχές του 20ού αιώνα.

 Εξέλιξη της καμπαρντίνας 
Το 1900, ο Μπέρμπερι ήρθε σε επαφή με το Βρετανικό Πολεμικό Γραφείο όπου του ζήτησαν να σχεδιάσει ένα παλτό για να αντικαταστήσει τα τότε βαριά παλτά του στρατού. Αυτό το αίτημα οδήγησε τον Μπέρμπερι να δημιουργήσει το περίφημο παλτό καμπαρντίνα: "ένα ελαφρύ βαμβακερό αδιάβροχο με βαθύ πίσω ζυγό, επωμίδες, λουράκια με μανσέτες, ένα καπάκι με κουμπιά κάτω στον έναν ώμο, τσέπες και κλιπάκι ζώνης D-ring για την τοποθέτηση στρατιωτικών εργαλείων ". Το παλτό αποτέλεσε βασικό προϊόν για τους στρατιώτες του Α΄ Παγκοσμίου Πολέμου και τελικά και εν τέλει στην πολεμική ζωή. Έγινε το σήμα κατατεθέν της Burberry και συνεχίζει να προβάλλεται από τα μίντια ακόμη και σήμερα. Η καμπαρντίνα φορέθηκε από τον Χάμφρεϊ Μπόγκαρτ, στην Καζαμπλάνκα και τον Όντρεϊ Χέπμπορν, στο Πρόγευμα στο Τίφανις, συμβάλλοντας στη φήμη του ως ένα θρυλικό προϊόν μόδας που εθεάθη παντού ανά τον κόσμο. 

 Συνταξιοδότηση και θάνατος 
Ο Μπέρμπερι αποσύρθηκε στο Abbot's Court κοντά στο Weymouth, Dorset το 1917. Στο υπόλοιπο της ζωής του αφιερώθηκε στις θρησκευτικές και ανθρωπιστικές του πεποιθήσεις. Ακολούθησε υγιεινό τρόπο ζωής, ο οποίος τον επηρέασε καθ 'όλη τη διάρκεια της καριέρας στην κατασκευή ρούχων για στρατιώτες και αθλητές. Αγωνίστηκε κατά του καπνίσματος. Ήταν επίσης ένας ευσεβής βαπτιστής που του άρεσε να προσεύχεται κάθε πρωί. 

Αφού είδε το μικρό του μαγαζάκι να μεταμορφώνεται σε έναν εμπορικό κολοσσό την Burberry, το 1920, ο Τόμας πέθανε ειρηνικά στο σπίτι του στο Hook κοντά στο Basingstoke το 1926, σε ηλικία 90 ετών, από απροσδιόριστες αιτίες. 

 Οικογένεια 
Παντρεύτηκε δύο φορές, πρώτα με την Catherine Hannah Newman και τη δεύτερη φορά με τη Mary Marshall. Είχε δύο γιους και τέσσερις κόρες από τον πρώτο του γάμο. 1871 English census

 Απεικόνιση στην ταινία 
Την 1η Νοεμβρίου 2016, η Burberry κυκλοφόρησε το The Tale of Thomas Burberry, μια ταινία μικρού μήκους εμπνευσμένη από τη ζωή και τα επιτεύγματα του Τόμας Μπέρμπερι, επαναπροσδιορίζοντας βασικά γεγονότα από την ιστορία της μάρκας. Γυρισμένο στο στιλ ενός κινηματογραφικού τρέιλερ από τον βραβευμένο με Όσκαρ σκηνοθέτη Asif Kapadia και σε σενάριο από τον υποψήφιο για Όσκαρ Matt Charman, πρωταγωνίστησε ο ηθοποιός Ντόμναλ Γκλίσον ο οποίος υποδύθηκε τον Τόμας Μπέρμπερι.

Παραπομπές

 Εξωτερικοί σύνδεσμοι 

 Thomas Burberry at FMD

Κατηγορία:Μόδα
Κατηγορία:Ένδυση
Κατηγορία:Θρύλοι της μόδας
Κατηγορία:Άγγλοι επιχειρηματίες
Κατηγορία:Μπέρμπερι
Κατηγορία:19ος αιώνας στην Αγγλία
Κατηγορία:Πατέρας της καμπαρντίνας
Κατηγορία:Ράφτες